wickkiey/tamil-wikipedia-chunked huggingface dataset:
# வார்ப்புரு:Infobox fictional location

; color: }}
| above = }
| image =
| caption = }
| headerstyle = background: }}; color: }}  
| header1 =  
| label2 = உருவாக்கம்
| data2 = }
| label3 = பகுப்பு
| data3 = }
| label4 = வகை
| data4 = }
| label5 = குறிப்பிடத்தக்க அமைவிடங்கள்
| data5 = }
| label6 = உறை மக்கள்
| data6 = }
| label7 = முதற் தோற்றம்
| data7 = }
| label8 = கடைசித் தோற்றம்
| data8 = }  
}}<noinclude></noinclude>
# வார்ப்புரு:Rail-interchange
# ரிலையன்ஸ் இன்டஸ்ட்ரீஸ்

**ரிலையன்ஸ் இன்டஸ்ட்ரீஸ் லிமிட்டெட்** (*Reliance Industries*, , , ) இந்தியாவின் தனியார்துறை நிறுவனங்களில் மிகவும் பெரிய நிறுவனமும், லாபகரணமானதுமாகும். ஃபார்ச்சூன் இதழ் வெளியிடும் உலகின் பெரும் 500 நிறுவனங்களில் ஒன்றாகும். 1966ஆம் ஆண்டு திருபாய் அம்பானி 15 இலட்சம் பண முதலீடு செய்து துவங்கிய இந்நிறுவனம் $28 பில்லியன் வருமானம் (2006) கொண்ட நிறுவனமாக வளர்ந்துள்ளது. 1977-ஆம் ஆண்டு ரூ.10-இற்கு விற்ற அதன் முதல் பொதுப்பங்கு விற்பனையில் முதலீடு செய்த பங்குதாரர்கள் பெரும் இலாபம் ஈட்டியுள்ளனர். இன்று எண்ணெய் சுத்திகரிப்பு, பெட்ரோகெமிகல்ஸ், துணி,சில்லறை விற்பனை ஆகிய துறைகளில் வணிகம் செய்கிறது.
# ரிலையன்ஸ் இன்டஸ்ட்ரீஸ்

## வரலாறு

1966ஆம் ஆண்டு *ரிலையன்ஸ் டெக்ஸ்டைல்ஸ் *என குஜராத்தில் நரோதாவில் துவங்கி *விமல்* என்னும் பெயரில் தனது துணிவகைகளை (சேலை, திரைகள்) விற்பனை செய்து வந்தது. *பின்னோக்கிய கச்சாப்பொருள் ஒருங்கிணைப்பு* என்ற யுக்தியைப் பின்பற்றி, துணிகளுக்கு வேண்டிய பாலியஸ்டர் நூலிழைகளை தயாரிக்க குஜராத்தில் உள்ள பாதாளகங்காவில் ஓர் தொழிற்சாலையை நிறுவினர். பின்னர் அந்த நூலிழைகளுக்கு வேண்டிய பாலியஸ்டர் கச்சாப்பொருளைத் தயாரிக்க ஹஜீரா என்றவிடத்தில் பெட்ரோகெமிக்கல் தொழிற்சாலையை நிறுவினர். இறுதியாக பாறை எண்ணெய்|பாறை எண்ணெயிலிருந்து அந்த மூலப்பொருளை பெற ஜாம்நகர் என்றவிடத்தில் ஆசியாவிலேயே மிகப்பெரிய எண்ணெய் சுத்திகரிப்பு ஆலையை நிறுவினர்.  
வணிக விரிவாக்க முடிவாக 2000ஆம் ஆண்டு முதல் பங்குநிதி நிறுவனங்கள், மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் ஆகியவற்றிலும் ஈடுபட்டனர். 2005ஆம் ஆண்டு நிறுவனர் திருபாய் மறைந்த நிலையில் மகன்கள் முகேஷ் அம்பானி, அனில் அம்பானியிடையே எழுந்த குடும்பப் பிரிவினை காரணமாக இந்நிறுவனமும் இரண்டாக பிளந்தது. பங்குநிதி நிறுவனங்கள்,மின்னாற்றல் தயாரிப்பு மற்றும் விற்பனை, தொலைதொடர்பு சேவைகள் தம்பி அனிலிடம் கொடுக்கப்பட்டு *அனில் திருபாய் அம்பானி குழுமம் *என்ற பெயரில் இயங்குகின்றன. கோதவரி படுகையிலிருந்து எடுக்கப்படும் இயற்கைவாயுவினை விலைகுறைந்த ஒப்பந்த விலையில் பெறுவது குறித்து ரிலையன்ஸ் நிறுவனத்தின் மீது இவர் தொடுத்த வழக்கு நிலுவையில் உள்ளது.  
பிரிவுபட்டபின் சில்லறை விற்பனைத்துறையில் ரிலையன்ஸ் நிறுவனம் ஈடுபட்டுள்ளது. ஜாம்நகரில் இரண்டாவது எண்ணெய் சுத்திகரிப்பு ஆலையையும் இயக்கத்திற்கு கொண்டுவந்துள்ளது.
# குடிமகன்

***குடிமகன்*** ( transl.<span>குடிகாரன்</span> ) என்பது 2019 ஆம் ஆண்டு வெளிவந்த இந்தியத் தமிழ் மொழி திரைப்படம் ஆகும். இது சத்தியேஸ்வரன் இயக்கியது. இந்த படத்தில் ஜெய்குமார், மாஸ்டர் ஆகாஷ் மற்றும் நந்திதா ஜெனிபர் ஆகியோர் முக்கிய கதாபாத்திரங்களில் நடித்துள்ளனர்.  
தமிழக அரசு மதுவிற்பனையை டாஸ்மார்க் என்ற நிறுவனம் மூலம் நடத்துவதையும், அதனால் ஏழை எளியோர் மது அருந்தி தங்கள் வாழ்வினை அழித்துக் கொள்வதையும் இத்திரைப்படம் மக்களிடேயே கூறுகிற வகையில் எடுக்கப்பட்டிருந்தது. வணிக ரீதியாக தோல்வியை சந்தித்தாலும் விமர்சன ரீதியாக எண்ணற்ற ஊடகங்கள் இத்திரைப்படத்தினை பாராட்டின.
# குடிமகன்

## நடிப்பு

- கந்தனாக ஜெய்குமார்
- ஆகாஷ் அவனாக
- செல்லக்கண்ணுவாக நந்திதா ஜெனிபர்
- பாவா செல்லதுரை
- வீர சமர்
- பாவா லட்சுமணன்
- கிருஷ்ணமூர்த்தி
- கிரண்
- பாலா சிங்
# குடிமகன்

## உற்பத்தி

7 வயது டாஸ்மாக் எதிர்ப்பு ஆர்வலர் ஆகாஷ் ஆனந்தன் இந்த படத்தில் ஒரு கதாபாத்திரத்தில் நடிக்க தேர்வு செய்யப்பட்டார். ஆகாஷ் பள்ளியைத் தவிர்க்கக் கூடாது என்பதற்காக பள்ளி நேரத்திற்குப் பிறகு ஆகாஷ் சம்பந்தப்பட்ட காட்சிகள் படமாக்கப்பட்டன. தயாரிப்பாளர் கலைஞானத்தின் பேரன் ஜெயக்குமார் இந்தப் படத்தின் மூலம் சினிமாவில் அறிமுகமானார்.
# குடிமகன்

## ஒலிப்பதிவு

அறிமுக இசைக்கலைஞர் எஸ்எம் பிரசாந்த் இசையமைத்துள்ளார்.  
- "தெய்வங்கள் இங்கில்லை" - ஸ்ரீராம் பார்த்தசாரதி
- "ஊரு உலகம்" - வேல்முருகன்
# குடிமகன்

## வெளியீடு

*டைம்ஸ் ஆஃப் இந்தியா* இந்த படத்தில் ஐந்து நட்சத்திரங்களில் இருவரை "டிவி சோப் ஓபரா-இஷ் திரைப்படத் தயாரிப்பு மற்றும் ஒரு ஸ்லெட்ஜ்ஹாமரின் நுணுக்கத்துடன் இயக்குநர் தனது செய்தியை வீட்டிற்கு அழைத்துச் செல்கிறார்" என்று கூறினார். இருப்பினும், *நியூஸ் டுடே நெட்* "சில குறைபாடுகள் இருந்தாலும், திரைப்படத் தயாரிப்பாளரின் நோக்கம் பாராட்டப்பட வேண்டும். வணிகச் சிக்கல்களிலிருந்து அவர் ஒரு ஸ்ட்ரிங் மெசேஜை வீட்டிற்கு அழைத்துச் சென்றுவிட்டார் ".
# குடியுரிமை

**குடியுரிமை** (citizenship) என்பது, சிறப்பாக ஒரு நாட்டின் குடிமகனாகவோ குடிமகளாகவோ இருப்பதற்கான உரிமையைக் குறிக்கும். இவ்வுரிமையில் அந்நாட்டு அரசியலில் பங்குகொள்ளும் உரிமையும் அடங்கும். குடியுரிமை சமூக ஒப்பந்தக் கொள்கையின் அடிப்படையில் சில பொறுப்புகளையும், கடமைகளையும் குடிமக்களிடத்தில் எதிர்பார்க்கிறது. பல நாடுகளில் குடியுரிமை அற்றவர், அந்நாட்டுத் தேசிய இனத்தவராகக் கருதப்படுவது இல்லை என்பதுடன் அவர் ஒரு வெளியாராகவே கணிக்கப்படுகிறார். ஒரு நாட்டின் குடியுரிமை கொண்டிருப்பவர் அந்நாட்டைச் சாராத தேசிய இனத்தவராகவும் இருக்கக்கூடும். எடுத்துக் காட்டாக, அமெரிக்கக் குடியுரிமை பெற்ற இந்தியர் அமெரிக்கக் குடிமகனாகக் கருதப்பட்டாலும், தேசிய இன அடிப்படையில் அவர் ஒரு இந்தியத் தேசிய இனத்தவராகக் கணிக்கப்படலாம். தேசிய இனம் என்பது, பிறந்த இடம், பெற்றோர், இனம் ஆகியவற்றில் தங்கியிருக்க, குடியுரிமை என்பது ஒரு சட்டம் சார்ந்த தொடர்பாகவே உள்ளது. குடியுரிமை இழக்கப்படவோ பெற்றுக் கொள்ளப்படவோ கூடியது. ஒரு நாட்டில் பிறத்தல், குறிப்பிட்ட நாட்டுக் குடியுரிமை கொண்ட ஒருவரை திருமணம் செய்தல் போன்றவை சில நாடுகளில் ஒருவருக்குக் குடியுரிமையைப் பெற்றுத்தரக்கூடும்.  
**குடிமகன்**(Citizen) என்ற தகுதி, இறையான்மையுள்ள நாட்டின் அரசியல் சட்டத்தால், கடமைகளும் பொறுப்புகளும் ஒரு நபருக்கு வழங்கப்பட்டிருக்க வேண்டும். ஒரு நாட்டின் குடிமகன் என்ற தகுதி அடைந்தவர்களுக்கு அந்நாட்டில் குடியுரிமை, வாழ்வுரிமை, வாக்குரிமை, வேலை செய்யும் உரிமை, சொத்துக்கள் வாங்கும் உரிமை, தான் வாழும் நாட்டின் அரசிற்கு எதிரான சட்டபூர்வ நடவடிக்கைகள் மேற்கொள்ளும் அதிகாரம், வெளிநாடுகளிடருந்து தன் சொந்த நாட்டிற்கு திரும்பும் உரிமை போன்ற உரிமைகள் கிடைக்கும்.  
மேலும் குடிமகன்களுக்கு தன் நாட்டின் சட்ட திட்டங்களை பின்பற்றுதல், வரி செலுத்துதல் மற்றும் கட்டாய இராணுவப் பயிற்சியில் ஈடுபடுதல் போன்ற பல கடமைகளும் பொறுப்புகள் உள்ளது.
# குடியுரிமை

## குடிமகனுக்குரிய தகுதிகள்

பல்வேறு காரணங்களால் ஒரு நபர் ஒரு நாட்டின் குடிமகனுக்குரிய தகுதிகள் அடைகிறார். ஒரு நாட்டின் பெற்றோர்களுக்கு பிறப்பதாலும், வேறு நாட்டின் குடியுரிமையுள்ள ஆடவனையோ அல்லது பெண்னையோ மணப்பதாலும் அந்நாட்டின் குடிமகன் எனும் தகுதி கிடைக்கிறது..
# குடியுரிமை

## வரையறை

சிந்தனையாளர் ஸ்டார்க், “ஒரு தேசத்தின் அரசு, தனி நபர்கள் அடங்கிய ஒட்டுமொத்த மக்களின் முடிவுகளை, செயல்பாடுகளை, நலன்களை சட்ட ரீதியாக பாதுகாக்கிறது. இவ்வாறு அரசின் பாதுகாக்கிறது. இவ்வாறு அரசின் பாதுகாப்புக்கு உரியவர்கள், குடிமக்கள் ஆவர்''என்று குறிப்பிட்டுள்ளார்.
''ஒரு நாட்டின் அரசுடன் மக்களுக்கு தொடர்பு உள்ளது. பாதுகாப்பை எதிர்பார்பது மக்களின் உரிமை ஆகும். அதே நேரத்தில் நாட்டு அரசின் சட்ட திட்டங்களுக்கு பணிந்து நடக்க வேண்டும். சில கடமைகளை நிறைவேற்ற வேண்டும் என்ற பென்விக் வரையறை செய்துள்ளார்.
# குடியுரிமை

## தேசிய குடியுரிமை சட்ட வளர்ச்சி மற்றும் அதன் முக்கியத்துவம்

அரசின் சட்டத்தால் தேசியக் குடியுரிமை விதிகள் நிர்ணயிக்கப்படுகின்றன. ஆனால், சட்ட விதிகள் ஒரே சீராக இல்லாத காரணத்தால் பல பிரச்சனைகள் எழுந்தன. இதனால் எந்த நாட்டின் குடியுரிமையையும் பெற்றிருக்காத நிலை, இரட்டை குடியுரிமை போன்ற பிரச்சனைகளை முடிவுக்கு கொண்டு வர 1930-ம் ஆண்டு ஹேக் நகரில் கூடிய மாநாட்டில் முயற்சி மேற்கொள்ளப்பட்டது.  
இந்த முரண்பாடுகளை முடிவுக்கு கொண்டு வர ஒரு ஒப்பந்தம் கையெழுத்தானது. அதை பல நாடுகள் ஏற்றுக் கொண்டன. இதன் வாயிலாக எந்த தேசத்தின் குடியுரிமையையும் பெற்றிருக்காத நிலை போன்றவற்றிற்கு தீர்வு காண முயற்சி மேற்கொள்ளப்பட்டது.1957-ம் ஆண்டு, திருமணமான பெண்களின் தேசியக் குடியுரிமை சார்ந்த உடன்படிக்கை ஏற்றுக் கொள்ளப்பட்டது. இறுதியாக ஆனால் அதே நேரத்தில் முக்கியத்துவத்தில் சற்றும் குறையாத எந்த நாட்டின் தேசியக் குடியுரிமையையும் பெற்றிராத நிலைக்கு தீர்வு காணக் கூடிய உடன்படிக்கை 1961-ல் ஏற்றுக் கொள்ளப்பட்டது.  
சர்வதேச சட்டப்படி ஓர் அரசு தேசியக் குடியுரிமையை காப்பதற்காக ஒரு குறிப்பிட்ட விஷயத்தில் தலையிடலாம். இப்படி தலையிடுவதை தேசியக் குடியுரிமையின் அடிப்படையில் நியாயப்படுத்தலாம்.  
சிந்தனையாளர் ஸ்டார்க் வரையறை செய்துள்ளபடி சர்வதேச சட்டம், தேசியக் குடியுரிமை சார்ந்த கீழ்கண்ட அம்சங்களை கொண்டுள்ளது:
1. ராஜதந்திரிகள் மற்றும் ராஜதந்திர சார்பாளர்களின் உரிமை பாதுகாப்புக்கு தேசியக் குடியுரிமை வழிவகை செய்துள்ளது.
1. மற்ற நாடுகளுக்கு எதிராக குடிமக்கள் செய்யும் தவறுகளை அரசு தடுக்காவிட்டால் அல்லது மற்ற நாடுகளுக்கு எதிராக தீங்கு விளைவிக்கக் கூடிய செயல்களில் குடிமக்கள் ஈடுபடுவதை அரசு அனுமதித்தால், அப்படிப்பட்ட நபர்களின் நடவடிக்கைகளுக்கு சம்பந்தப்பட்ட அரசுதான் பொறுப்பாகும்.
1. சாதாரணமாக தேசியக் குடிமக்களை ஏற்க அரசு மறுப்பதில்லை. தேசியக் குடியுரிமை என்று குறிப்பிடப்படுவது, ஓர் அரசிடம் காட்டப்படுகின்ற விசுவாசத்தையே.
1. ஒரு தேசத்தின் குடிமக்கள், நாட்டுக்காக கட்டாயம் ராணுவப் பணி ஆற்ற வேண்டும் என்று நிர்ப்பந்திக்கப்படலாம்.
1. தன் நாட்டின் குடியுரிமை பெற்றவரை குற்றப்பிரச்சனை காரணமாக வெளிநாட்டுக்கு திருப்பி அனுப்ப ஒரு தேசம் மறுக்கக் கூடும். இதுவும், தேசியக் குடியுரிமை சார்ந்த பிரச்சனைதான்.
1. யுத்த காலத்தின் போது, பொதுவாக எதிரி யார் என்பது தேசியக் குடியுரிமையின் அடிப்படையில் தீர்மானிக்கப்படுகிறது.
1. குற்ற நடவடிக்கைகளில் ஈடுபடும் சுயதேசக் குடியுரிமை உடையவர்கள் மீது நடவடிக்கை எடுக்க சம்பந்தப்பட்ட அரசுக்கு உரிமை உள்ளது.
# குடியுரிமை

## குடியுரிமைக்கும் இருப்பிடத்தில் வசிப்பதற்கும் இடையே உள்ள வேறுபாடு

குடியுரிமை என்பது தேசத்தின் அரசோடு கொண்டுள்ள பிணைப்பை சார்ந்த்தாகும். குறிப்பிட்ட இடத்தில் வசிப்பது என்பது வாழ்வதோடு மட்டுமே சம்பந்தப்பட்டதாகும். குடியுரிமை பெற்றவர்களை பாதுகாக்க வேண்டிய கடமை அரசுக்கு உண்டு. இருப்பிடத்தில் வசிப்பவர்களுக்கு இந்த அம்சங்கள் பொருந்தாது.  
டி.பி. ஜோஷிக்கும், மத்திய பாரத அரசுக்கும் இடையே நடைபெற்ற வழக்கில் இந்திய உச்சநீதிமன்றம் *ஒரு நபரின் வசிப்பிடம் என்பது அவரது நிரந்தர இருப்பிடமாகும். பூர்வீக இருப்பிடம் என்பது ஒருவர் எந்த இடத்தில் பிறந்தாரோ அதை அடிப்படையாகக் கொண்டதாகும்* என்று விளக்கியுள்ளது.  
தேசிய இனத்துக்கும், குடியுரிமையும் ஒன்றுதான் என பொதுவாகக் கருதப்படுகிறது. ஆனால் இது உண்மையல்ல. சர்வதேச சட்டப்படி தேசிய இனம் என்பதன் வாயிலாக, ஒரு நாட்டுக்கும் தனி நபருக்கும் இடையிலான சட்ட ரீதியான உறவை குறிப்பிடுகிறோம்.  
குடியுரிமை என்பதன் வாயிலாக அரசின் சட்டத்திற்கும், தனி நபருக்கும் இடையிலான உறவுகளை குறிப்பிடுகிறோம். இதை வேறு வார்த்தையில் சொன்னால், சர்வதேச சட்ட ரீதியாக, தேசிய இனம் சார்ந்த உரிமை என்பது குடிமையுரிமை மற்றும் இயல்புரிமையை குறிப்பிடுகிறது.குடிமக்களின் உரிமை என்பது முழுக்க முழுக்க அரசின் சட்டம் சார்ந்த அம்சமாகும். ஒரு நாட்டின் குடிமக்கள் அனைவரும் தேசிய இனம் சார்ந்த உரிமையை பெற்றிருக்க முடியும் என்பது சாத்தியமானதே. ஆனால் தேசிய இனம் சார்ந்த அனைவரும் சம்மந்தப்பட்ட நாட்டின் குடியுரிமை பெற்றவர்களாக இருக்க வேண்டும் என்பது கட்டாயமல்ல.
# குடியுரிமை

## தேசியக் குடியுரிமை பெறுகின்ற வழிகள்

### 3. மீண்டும் பெறுதல்

ஏதேனும் சில காரணங்களால் சிலர் குடியுரிமையை இழக்கக் கூடும். சிலர் நிபந்தனைகளை பூர்த்தி செய்த பிறகு, இழந்த குடியுரிமையை மீண்டும் பெற முடியும்.
# குடியுரிமை

## தேசியக் குடியுரிமை பெறுகின்ற வழிகள்

### 4.தாழ்த்துதல்

ஒரு நாடு போரில் தோல்வியடையக் கூடும் அல்லது மற்றொரு நாட்டில் கைப்பற்றப்படக் கூடும். இதில் ஏதேனும் ஒன்று நிகழ்ந்தாலும் சம்பந்தப்பட்ட நாட்டைச் சேர்ந்த குடிமக்கள் வெற்றியடைந்த நாட்டின் அல்லது தேசத்தை கைப்பற்றிய நாட்டின் குடிமக்களாகிவிடுவார்கள்.
# குடியுரிமை

## தேசியக் குடியுரிமை பெறுகின்ற வழிகள்

### 5. இணைப்பு

ஒரு நாடு மற்றொரு நாட்டுக்கு உடைமையாகக் கூடும். இணைப்பின் வாயிலாக இது நிகழக் கூடும். இவ்வாறு நேர்ந்தால் எந்த நாட்டோடு குறிப்பிட்ட தேசம் சேருகிறதோ அந்த நாட்டின் குடியுரிமையை சேருகின்ற நாட்டு மக்கள் பெறுவார்கள்.  
இவை தவிர வேறுசில வழிகளும் உள்ளன. ஒரு நபர் வேறொரு நாட்டின் பிரதான சேவையில் ஈடுபடுத்தப்பட்டால், அவர் அந்த நாட்டின் குடியுரிமையை பெறுவதும் சாத்தியமே.
# குடியுரிமை

## தேசிய குடியுரிமை இழப்பு

### 1. விடுவிப்பு

சில நாட்டின் விதிமுறைகள், விடுவிப்பு காரணமாக தேசியக் குடியுரிமை இழப்பு நேரும் என்ற வரையறை செய்துள்ளன. இது தொடர்பாக விண்ணப்பங்கள் அனுப்பப்பட்டால் அவை பரிசீலிக்கப்படும். அதன் அடிப்படையில் சம்பந்தப்பட்ட நபர் குடியுரிமையிலிருந்து விடுவிக்கப்படுவார்.
# குடியுரிமை

## தேசிய குடியுரிமை இழப்பு

### 2. பறிப்பு

சிலர் அரசின் முன் அனுமதியின்றி வேறு நாட்டில் வேலை தேடிக் கொண்டால், சம்பந்தப்பட்ட அரசு குடிமகனின் குடியுரிமையை பறித்துவிடும். இதன் வாயிலாக குடியுரிமை இழப்பு ஏற்படும்.
# குடியுரிமை

## தேசிய குடியுரிமை இழப்பு

### 3. வெளிநாட்டில் நீண்டகாலம் தொடர்ந்து வசித்தல்

சொந்தநாட்டை விட்டு விட்டு வெளிநாட்டில் நீண்ட காலம் தொடர்ந்து வசித்தால், குடியுரிமை இழப்பு ஏற்படும். சில நாடுகளில் இப்படிப்பட்ட விதிமுறைகள் உள்ளன.
# குடியுரிமை

## தேசிய குடியுரிமை இழப்பு

### 4. துறத்தல்

ஒரு நபர் தானாகவே முன்வந்து குடியுரிமையை துறக்கலாம். வேறொரு நாட்டின் குடியுரிமையை பெற்ற பிறகு பூர்வீக நாட்டின் குடியுரிமையை சிலர் துறந்துவிடுகிறார்கள். இரண்டு நாடுகளின் குடியுரிமைகளை ஒரே நேரத்தில் வைத்திருக்க முடியாது என சில நாடுகளில் விதிகள் உள்ளன. அப்படிப்பட்ட நிலையில் ஒரு நாட்டின் குடியுரிமையை துறக்க வேண்டிய நிலை ஏற்படுகிறது.
# குடியுரிமை

## தேசிய குடியுரிமை இழப்பு

### 4. துறத்தல்

#### 5. பதலி

சில நாடுகளில் 'குடியுரிமை பதலி' நடைமுறையில் உள்ளது. ஒரு நாட்டின் குடியுரிமையை கைவிட்டு விட்டு மற்றொரு நாட்டின் குடியுரிமையை ஏற்பது குடியுரிமை பதலி ஆகும்.
# குடியுரிமை

## இரட்டை குடியுரிமை மற்றும் பெண்களின் தேசிய குடியுரிமை

பல்வேறு நாடுகளில் உள்ள சட்ட முரண்பாடுகள் காரணமாக ஒருவர் ஒன்றுக்கும் மேற்பட்ட குடியுரிமையை வைத்திருப்பது தொடர்பான பிரச்சினை எழுகிறது. உதாரணமாக ஒரு பெண் வேறொரு நாட்டைச் சேர்ந்தவரை திருமணம் செய்து கொண்டால் சொந்த குடியுரிமையை வைத்து கொள்வதுடன், திருமணத்தின் அடிப்படையிலான குடியுரிமையையும் பெற முடியும்.  
பிறப்பின் வாயிலாகவும் இரட்டைக் குடியுரிமை கிடைக்க வாய்ப்புள்ளது. குழந்தையின் பெற்றோர் அந்த குழந்தை பிறப்பின் போது வெளிநாட்டில் வசித்து வந்தால், சொந்த நாட்டின் குடியுரிமையுடன், பிறந்த நாட்டின் குடியுரிமையும் அந்த குழந்தைக்கு கிடைக்கிறது. எந்த குடியுரிமை வைத்துக் கொள்ள வேண்டும் என்பதை முடிவு செய்து கொள்ளுகின்ற உரிமை அந்த குழந்தைக்கு உண்டு.உரிய வயது வந்த பிறகு அந்த உரிமையை குழந்தை பயன்படுத்திக் கொள்ள முடியும். எந்த நாட்டின் குடியுரிமை வேண்டும் என்பதை முடிவு செய்ய உதவக் கூடிய வகையில் சர்வதேச உடன்படிக்கைகளும் உள்ளன.  
போர் வாயிலாக எழும் பிரச்சனைகள் அடிப்படையில் இரட்டைக் குடியுரிமை விவகாரம் எழுகிறது. இதற்கு தீர்வு காண 1930-ம் ஆண்டு ஹேக் நகரில் கூடிய மாநாட்டில் முயற்சி மேற்கொள்ளப்பட்டது. 3 முதல் 6 வரையிலான சட்டப்பிரிவுகளில் திருமணமான பெண்களின் தேசியக் குடியுரிமை குறித்து கூறப்பட்டுள்ளது.  
இந்த விதிமுறைகளின் படி ஒரு பெண் வெளிநாட்டவரை மணந்து கொண்டால், கணவனின் தேசியக் குடியுரிமையை தானாகவே பெற்று விடுகிறார். திருமணமான பெண்களின் தேசியக் குடியுரிமை தொடர்பான உடன்படிக்கை, இந்த இரட்டை தேசிய குடியுரிமை தொடர்பான பிரச்சனையை தீர்ப்பதில் ஒரு முக்கிய மைல் கல்லாகும்.  
1948-ம் ஆண்டு மனித உரிமைகள் தொடர்பாக பிரகடனப்படுத்தப்பட்ட சர்வதேச சாசனம், இதில் குறிப்பிடத்தக்க சிறப்பு அம்சம் கொண்டதாகும். 15-வது சட்டப்பிரிவு(1) ஒவ்வொருவருக்கும் தேசியக் குடியுரிமை உண்டு என்று கூறுகிறது. 15-வது சட்டப்பிரிவு(2) எவரது குடியுரிமையும் உரிய காரணமின்றி மாற்றவும் முடியாது. ஆனால் குடியுரிமை மற்றும் அரசியல் உரிமைகள் சார்ந்த 1996-ம் வருட சர்வதேச உடன்படிக்கையில் இந்த ஷரத்துக்கள் இடம் பெறவில்லை என்பது துரதிஷ்டவசமானதாகும்.  
பெண்களுக்கு எதிரான பாரபட்சங்கள் ஒழிப்புத் தொடர்பாக 1979-ம் ஆண்டு டிசம்பர் மாதம் 18-ம் தேதி ஜ.நா பொது சபை தீர்மானம் நிறைவேற்றியது. இந்த தீர்மானத்தின் படி ஆண்களுக்கு இணையாக பெண்களுக்கும் தேசியக் குடியுரிமை வழங்கப்பட வேண்டும்.இதேபோல குடியுரிமையை மாற்றும் உரிமை வழங்கப்பட வேண்டும்.வெளிநாட்டவரை மணந்தாலோ அல்லது குடியுரிமையை மாற்றினாலோ அவர்களுக்கு அந்த உரிமை எந்தவித பாரபட்சமும் இன்றி வழங்கப்படும்.அவர் மீது குடியுரிமையற்ற நிலையோ அல்லது கணவரின் தேசியக் குடியுரிமையோ கட்டாயம் ஏற்க வேண்டும் என்பது திணிக்கப்படமாட்டாது.
# குடியுரிமை

## எந்த நாட்டின் குடியுரிமையும் அற்ற நிலை

சில வேளைகளில் சிலர் எந்த நாட்டின் குடியுரிமையும் அற்று தவிக்கின்ற அவலநிலை ஏற்படுகிறது. சர்வதேச சட்டப்படி இது கொழுந்துவிட்டு எரியும் முக்கிய பிரச்சனையாக உள்ளது. எந்த நாட்டின் குடியுரிமையும் இல்லாத ஒருவர் சர்வதேச சட்டம் வழங்கியுள்ள உரிமைகள் எதையும் அனுபவிக்கமுடியாது.
# குடியுரிமை

## எந்த நாட்டின் குடியுரிமையும் அற்ற நிலை

### 'ஸ்டோயிக்'குக்கும் பொது அறங்காவலருக்கும் இடையிலாட வழக்கு

1919-ம் ஆண்டு செய்து கொள்ளப்பட்ட வெர்சைல்ஸ் உடன்படிக்கையின் படி ஜெர்மன் பிரஜைகளின் சொத்தை கைப்பற்ற நட்பு நாடுகளுக்கு முழு உரிமை கிடைத்தது. இதன்படி 'ஸ்டோயிக்' என்பவரின் உடைமைக்களும் பறிமுதல் செய்யப்பட்டடன. இதையடுத்து அவர் ஒரு வழக்கு தொடுத்தார். நான் ஜெர்மன் பிரஜை கிடையாது. எனவே வெர்சைல்ஸ் உடன்படிக்கை எனக்கு பொருந்தாது என்று தனது வழக்கில் குறிப்பிட்டார். இந்த வழக்கு தொடுக்கப்பட்ட போது ஸ்டோயிக் ஜெர்மனியில் தான் வசித்து வந்தார். அவர் 1872-ம் ஆண்டு பிரஷ்யாவில் பிறந்தார். 1895-ம் ஆண்டு பிரஷ்ய குடியுரிமையிலிருந்து அவர் விடுபட்டார். இந்த விடுபடல் ஜெர்மன் சட்டப்படியானதாகும். அவர் ஜெர்மன் குடியுரிமை கோரி ஒரு போதும் விண்ணப்பிக்கவில்லை. 1896-ம் ஆண்டு நவம்பர் மாதம் அவர் பெல்ஜியத்தை விட்டு வெளியேறினார். பின்னர் இங்கிலாந்துக்கு சென்றார். இங்கிலாந்தையே தனது நிரந்தர வசிப்பிடமாக்கிக் கொண்டார். ஆனால் இங்கிலாந்தில் இயல்பார்ந்த குடியுரிமையை அவர் பெறவில்லை.  
1916-ம் ஆண்டு அவர் கைது செய்யப்பட்டார். 1918-ம் ஆண்டு அவர் திருப்பி அனுப்பட்டார். ஸ்டோயிக் ஜெர்மன் குடிமகன் அல்ல என்று நீதிமன்றம் தீர்ப்பளித்தது. *ஒருவர் எந்த நாட்டின் குடிமகன் என்பதை தீர்மானிப்பதில் உள்ளாட்சி சார்ந்த விதிமுறைகளுக்கு முக்கியப் பங்கு உண்டு. இதன் அடிப்படையில் குடிமை தீர்மானிக்கப்படுகிறது* என்று ரசல் ஜே திட்டவட்டமாகக் குறிப்பிட்டுள்ளார்.  
இதே விதிமுறை ஓப்பன்ஹிமுக்கும் - கேட்டமோலுக்கும் எதிரான வழக்கிலும் பின்பற்றப்பட்டது. 1930-ம் வருட ஹேக் உடன்படிக்கையின் 2-வது ஷரத்திலும் இது குறிப்பிடப்பட்டுள்ளது. எந்த நாட்டின் குடியுரிமையும் இல்லாத மக்கள் கடலில் கொடியற்று அலைந்து திரியும் கப்பல்களைப் போன்றவர்கள் என்று ஓப்பன்ஹிம் குறிப்பிடுள்ளார்.
# குடியுரிமை

## எந்த நாட்டின் குடியுரிமையும் அற்ற நிலை

### 'ஸ்டோயிக்'குக்கும் பொது அறங்காவலருக்கும் இடையிலாட வழக்கு

#### உடன்படிக்கைகள்

எந்த நாட்டின் குடியுரிமையும் அற்ற நிலையைத் தணிப்பது தொடர்பான உடன்படிக்கை 1961. இந்த உடன்படிக்கை 1975-ம் ஆண்டு டிசம்பர் மாதம் 13-ந் தேதி அமலுக்கு வந்தது. 2007-ம் ஆண்டு நவம்பர் மாதம் நிலவரப்பபடி 36 நாடுகள் இந்த உடன்படிக்கைக்கு ஏற்பளிப்பு நல்கியுள்ளன. இதை உறுதிப்படுத்தியுள்ளன. ஆனால் இந்த 36 நாடுகளில் இந்தியா இடம் பெறவில்லை.  
இந்த உடன்படிக்கையில் குறிப்பிட்டுள்ள பிரதான ஷரத்துக்கள் வருமாறு ;
1. எந்த நாட்டின் குடியுரிமையும் அற்றவருக்கு, அவர் எந்த நாட்டில் பிறந்தாரோ அந்த நாடு குடியுரிமையை வழங்க வேண்டும். பிறப்பின் அடிப்படையிலோ அல்லது சட்டத்தின் அடிப்படையிலோ இதை நல்க வேண்டும்.
1. திருமணத்தின் அடிப்படையில், குழந்தை குடியுரிமை வழங்க வேண்டும்.
1. ஒருவருக்கு எந்த நாட்டின் குடியுரிமையும் இல்லையெனில் சில நிபந்தனைகளின் அடிப்படையில் பிறப்பிடத்தை அடிப்படையாகக் கொண்டு சம்பந்தப்பட்ட நாடு குடியுரிமை வழங்க வேண்டும். ஆனால் இதில் சில நிபந்தனைகளை கட்டாயம் விதிக்க வேண்டும்.
1. குழந்தை ஒரு குறிப்பிட்ட தேசத்தில் பிறக்காவிட்டாலும் கூட குழந்தையின் தந்தையோ அல்லது தாயோ சம்பந்தப்பட்ட நாட்டைச் சார்ந்தவரக இருந்தால், குழந்தைக்கு அந்த தேசத்தின் குடியுரிமையை அளிக்கலாம். இதுவும் சில நிபந்தனைகளுக்கு உட்பட்டதே. விண்ணப்பத்தின் அடிப்படையிலோ அல்லது சட்டத்தின் அடிப்படையிலோ இதை செய்ய வேண்டும்.
1. திருமணத்தின் அடிப்படையிலோ அல்லது திருமண உறவு முடிவுக்கு வந்த தன் அடிப்படையிலோ குடியுரிமை இழப்பு ஏற்பட்டால், சில நிபந்தனைகளுக்கு உட்பட்டு தேச குடியுரிமை அளிக்கலாம்.
1. ஒருவர் வெளிநாட்டுக்கு சென்று நீண்ட காலமாகிவிட்டது என்பதன் அடிப்படையிலோ அல்லது குடிமை பேரேட்டில் பெயரை பதிவு செய்யவில்லை என்ற அடிப்படையிலோ அல்லது வேறு காரணத்தைக் காட்டியோ ஒருவரின் குடியுரிமையை பறிக்கக்கூடாது.
1. வெளிநாட்டில் இயல்பு குடியுரிமை அல்லது குடியுரிமை துறப்பு என்ற அடிப்படையில் ஏற்கனவே உள்ள குடியுரிமையை பறித்துவிடக்கூடாது.மேலே கூறிய நிகழ்வுகள் உறுதிப்படுத்தப்பட்டால்தான் குடியுரிமை இழப்பை அமலாக்க
வேண்டும்.
1. ஏழாவது ஷரத்தில் குறிப்பிடப்பட்டுள்ளது நீங்கலாக, ஒருவர் தனது குடியுரிமையை பொதுவாக இழப்பது கிடையாது. குடியுரிமை இழப்பிலிருந்து மக்களை காக்க வேண்டிய கடமை உடன்படிக்கையில் கையெழுத்திட்டுள்ள நாடுகளுக்கு உண்டு.
# குடியுரிமை

## எந்த நாட்டின் குடியுரிமையும் அற்ற நிலை

### நடவடிக்கைகள்

ஒரு நாட்டின் குடியுரிமையையும் பெற்றிராத நிலைக்கு தீர்வுகாண கீழ்க்கண்ட நடவடிக்கைகளை மேற்கொள்ளலாம்.  
1. தகுந்த காரணமின்றி ஒருவரின் தேசியக் குடியுரிமையை எந்த நாடும் பறிக்கக்கூடாது.
1. எந்த நாட்டின் தேசியக் குடியுரிமையும் அற்றவர்களுக்கு தாராளமாக குடியுரிமை வழங்க சம்பந்தப்பட்ட அரசு முன்வர வேண்டும்.
1. எந்த நாட்டின் குடியுரிமையும் அற்றவர்களுக்கு சர்வதேச உடன்படிக்கையின் வாயிலாக சில உரிமைகள் வழங்கப்படவேண்டும்.
# குடியுரிமை

## இதனையும் காண்க

- இந்தியக் குடியுரிமை (திருத்தச்) சட்டம் 2019
# திருத்தஞ்சை மாமணிக் கோயில்

**திருத்தஞ்சை மாமணிக் கோயில்** (அ) **தஞ்சைமாமணிக்கோயில்** என்பது தஞ்சாவூருக்கருகில் அமைந்துள்ள 108 வைணவத் திருத்தலங்களில் (மங்களாசாசனத் தலம்) ஒன்றாகும். திருமங்கையாழ்வார், நம்மாழ்வார், பூதத்தாழ்வார் ஆகிய மூன்று ஆழ்வார்களால் பாடல் பெற்ற இத்தலம் தஞ்சைக்கருகில் வெண்ணாற்றங்கரை மீது அமைந்துள்ளது. இத் தலத்தில், வெண்ணாற்றங்கரையில் அருகருகே அமைந்துள்ள நீலமேகப் பெருமாள் கோயில், மணிகுன்றப் பெருமாள் கோயில், நரசிம்மப் பெருமாள் கோயில் என மூன்று கோயில்கள் அடங்கும். இம் மூன்று கோயில்களும் சேர்த்தே மங்களாசாசனம் செய்யப்பட்டுள்ளன. இந்த மூன்று தலங்களிலும் மூன்று திருமால் வழிபடப்படுகிறார். மூன்று தலங்கள் இருந்தாலும் ஒரே தலமாகவே பாடல் பெற்றுள்ளன. இம்மூன்றும் சுமார் ஒரு மைலுக்கும் குறைவான சுற்றளவிற்குள்ளேயே அமைந்துள்ளன. இத்தலத்திற்கு பராசர சேத்ரம், வம்புலாஞ்சோலை, அழகாபுரி, கருடாபுரி, சமீவனம், தஞ்சையாளி நகர் எனப் பல பெயர்களுண்டு.
# திருத்தஞ்சை மாமணிக் கோயில்

## அமைவிடம்

இத்தலம் தஞ்சாவூர்-கும்பகோணம் சாலையில் தஞ்சாவூரிலிருந்து சுமார் 3 கி.மீ. தொலைவில் வெண்ணாற்றங்கரையில் இருக்கிறது.
# திருத்தஞ்சை மாமணிக் கோயில்

## இறைவன், இறைவி பற்றிய விவரங்கள்

- தஞ்சை மாமணிக் கோயிலின் இறைவன் கிழக்கு நோக்கி அமர்ந்த நிலையில் நீலமேகப் பெருமாள் என அழைக்கப்படுகிறார். இறைவி: செங்கமலவல்லி. தீர்த்தம்:கன்னிகா புஷ்கரணி, வெண்ணாறு இக்கோயிலின் விமானம் சௌந்தாய விமானம் எனும் வகையைச் சேர்ந்தது. இருந்த திருக்கோலம். கிழக்கே திருமுக மண்டலம். இத்தலத்தை திருமங்கையாழ்வார் 3 பாசுரங்களில் பாடியுள்ளார்.  
அவற்றுள் ஒரு பாடல்:
<poem>
உடம்பு உருவில் மூன்று ஒன்றாய், மூர்த்தி வேறு ஆய்
உலகு உய்ய நின்றானை; அன்று பேய்ச்சி
விடம் பருகு வித்தகனை; கன்று மேய்த்து
விளையாட வல்லானை; வரைமீ கானில்
தடம் பருகு கரு முகிலைத் தஞ்சைக் கோயில்
தவ நெறிக்கு ஓர் பெரு நெறியை; வையம் காக்கும்
கடும் பரிமேல் கற்கியை நான் கண்டுகொண்டேன்
கடி பொழில் சூழ் கடல்மல்லைத் தலசயனத்தே
</poem>  
- மணிக்குன்றம் கோயிலின் இறைவன் கிழக்கு நோக்கி அமர்ந்த நிலையில் மணிக்குன்றப் பெருமாள் என அழைக்கப்படுகிறார். இறைவி: அம்புச வல்லி. தீர்த்தம்: ஸ்ரீராம தீர்த்தம். இக்கோயிலின் விமானம் மணிக்கூட விமானம் எனும் வகையைச் சேர்ந்தது. இருந்த திருக்கோலம் கிழக்கே திருமுக மண்டலம். இத்தலத்தை நம்மாழ்வார் பாடியுள்ளார்.
- தஞ்சையாளி நகர் கோயிலின் இறைவன் கிழக்கு நோக்கி அமர்ந்த நிலையில் ஸ்ரீவீரசிங்கப்பெருமாள், நரசிம்மன் என அழைக்கப்படுகிறார். இறைவி:தஞ்சை நாயகி தீர்த்தம் சூர்ய புஷ்கரணி. இக்கோயிலின் விமானம் வேதசுந்தரவிமானம் எனும் வகையைச் சேர்ந்தது. இருந்த திருக்கோலம் கிழக்கே திருமுக மண்டலம். இத்தலத்தை பூதத்தாழ்வார் ஒரு பாசுரத்தில் பாடியுள்ளார்.
# திருத்தஞ்சை மாமணிக் கோயில்

## சிறப்புகள்

நீலமேகப் பெருமாள், மணிக்குன்றப் பெருமாள், வீரசிங்கப்பெருமாள் இம்மூவரும் முறையே ஸ்ரீதேவி, பூதேவி, நீளா தேவியின் மயக்கிற்பட்டு இவ்விடத்திலிருந்து பக்தர்களுக்கு அருளுவதாகவும் மரபு. இம்மூன்று தலங்களும் முன்காலத்தில் தஞ்சை நகரில் வெவ்வேறு இடங்களில் இருந்தது. நீலமேகப் பெருமாள் மணிமுத்தா நதியருகேயும், மணிக்குன்றப் பெருமாள் தஞ்சையருகேயுள்ள களிமேட்டுப் பகுதியிலும், நரசிங்கப் பெருமாள் சீனிவாசபுரம் செவப்ப நாயக்கர் குளமருகில் உள்ள சிங்கப்பெருமாள் குளத்தருகேயும் இருந்தது. பிற்காலத்து நாயக்க மன்னர்களால் தஞ்சையிலிருந்து பெயர்க்கப்பட்டு இப்போது உள்ளவாறு அமைக்கப்பட்டது. பூதத்தாழ்வார், நம்மாழ்வார், திருமங்கையாழ்வார் ஆகிய மூன்று ஆழ்வார்களாலும் பாடல் பெற்ற வைணவத் திருத்தலம் இதுவாகும். தஞ்சையைப் பார்த்த வண்ணம் இறைவன் சிலைகள் அமைந்திருப்பதால் தஞ்சையைக் காத்தருளும் தெய்வம் என்றும் தஞ்சை மாமணியென்றும் போற்றப்படுகிறது.
# திருத்தஞ்சை மாமணிக் கோயில்

## மூன்றுகோயில்கள் ஒரே திவ்யதேசம்

கீழ்க்கண்ட மூன்று கோயில்களும் ஒரே திவ்யதேசமாகக் கருதப்படுகிறது.
1. அருள்மிகு மேலசிங்கப்பெருமாள் திருக்கோயில்
1. அருள்மிகு மணிகுண்ணப்பெருமாள் திருக்கோயில்
1. அருள்மிகு நீலமேகப்பெருமாள் திருக்கோயில்
# ஸ்ரீகுமாரி ராமச்சந்திரன்

ஸ்ரீகுமார் என்பவர் மலையாள எழுத்தாளர் ஆவார். இவர் சிறுகதைகளையும், புதினங்களையும் எழுதியுள்ளார். நாட்டியக் கலைஞரும் ஆவார்.
# ஸ்ரீகுமாரி ராமச்சந்திரன்

## ஆக்கங்கள்

### சிறுகதைகள்

- நிர்மால்யம்- 1993
- பரித்ரானம் - 2008
- காள் கேள் -2011
# ஸ்ரீகுமாரி ராமச்சந்திரன்

## ஆக்கங்கள்

### புதினம்

- காலமே மாப்பு தரூ - 1997
- பியோண்ட் தி பைனல் எபிசோடு- 2002
- ஜலசமாதி- 2004
- அக்னிவீண - 2005
- தயாஹர்ஜி -2010
# ஸ்ரீகுமாரி ராமச்சந்திரன்

## விருதுகள்

- ரோட்டரி இலக்கிய விருது - பரித்ரானம் - 1997
- டாட்டாபுரம் சுகுமாரன் விருது -விதவகளுடெ கிராமம்-1999
- கசாக்விருது-புலச்சிந்த்- 2011
# அங்காடிப்புறம் ஊராட்சி

கேரளத்தின் மலப்புறம் மாவட்டத்தில் உள்ள பெரிந்தல்மண்ண வட்டத்தில் **அங்காடிப்புறம் ஊராட்சி** அமைந்துள்ளது. இது மங்கடை மண்டலத்திற்கு உட்பட்டது. இந்த ஊராட்சி 36.94 சதுர கிலோமீட்டர் பரப்பளவில் அமைந்துள்ளது.
# அங்காடிப்புறம் ஊராட்சி

## சுற்றியுள்ள இடங்கள்

- கிழக்கு - வெட்டத்தூர் ஊராட்சி, பெரிந்தல்மண்ணை நகராட்சி
- மேற்கு - புழக்காட்டிரி ஊராட்சி
- தெற்கு - புலாமந்தோள் ஊராட்சி, பெரிந்தல்மண்ணை நகராட்சி
- வடக்கு - கீழாற்றூர், மங்கடை
# அங்காடிப்புறம் ஊராட்சி

## வார்டுகள்

- மண்ணாறம்பு
- மேலே அரிப்பிர
- திரூர்க்காடு நகரம்
- பீச்சாணி பறம்பு
- வலம்பூர்
- சேங்கோடு
- பூப்பலம்
- சாத்தநல்லூர்
- ஏறாந்தோடு
- ஒராடம்பாலம்
- திரூர்க்காடு பாறை
- கோட்டப்பறம்பு
- அங்காடிப்புறம் வடக்கு
- அங்காடிப்புறம் தெற்கு
- காயகுண்டு
- தட்டாரக்காடு
- பரியாபுரம்
- புத்தனங்காடி நகரம்
- புத்தனங்காடி பள்ளிப்படி
- வைலோங்கரை
- செரக்காப்பறம்பு
- வழிப்பாறை
- தாழே அரிப்பிர
# அங்காடிப்புறம் ஊராட்சி

## விவரங்கள்

| மண்டலம் | மங்கடை |  |
| --- | --- | --- |
| பரப்பளவு | 36.94 சதுர கிலோமீட்டர் |  |
| மக்கள் தொகை | 41,464 |  |
| ஆண்கள் | 20,249 |  |
| பெண்கள் | 21,215 |  |
| மக்கள் அடர்த்தி | 1129 |  |
| பால் விகிதம் | 1048 |  |
| கல்வியறிவு | 91 | } |
# யூனியன் கல்லூரி, தெல்லிப்பழை

**யூனியன் கல்லூரி** (*Union College*) இலங்கையின் யாழ்ப்பாண மாவட்டத்தில் யாழ்ப்பாண நகரத்திற்கு வடக்கே தெல்லிப்பழை என்ற ஊரில் அமைந்துள்ள ஒரு பாடசாலை ஆகும். 1816 ஆம் ஆண்டில் அமெரிக்க மிசனரிகளால் ஆரம்பிக்கப்பட்டது. இது 200 ஆண்டுகள் பழமையான வரலாற்றை உடைய பாடசாலையும் தெற்கு ஆசியாவின் முதலாவது கலவன் பாடசாலையும் ஆகும்.
# சேர அரசர் காலநிரல்

சங்ககாலச் சேர வேந்தர் ஆட்சிக் காலத்தை ஆய்வுநோக்கில் ஒப்பிட்டுப் பார்த்து அவர்கள் ஆண்ட காலத்தை நிரல் படுத்திக் காட்டிய மூன்று தொகுப்புகளை ந. சி. கந்தையா பிள்ளை தன் காலக்குறிப்பு அகராதி என்னும் நூலில் தந்துள்ளார்.
1. கா. சுப்பிரமணிய பிள்ளை எழுதிய இலக்கிய வரலாறு என்னும் நூலில் குறிப்பிட்டுள்ள தொகுப்பு.
1. கலைக்களஞ்சியத்தில் காணப்படும் குறிப்பு
1. சேச அய்யர் குறிப்பு
# சேர அரசர் காலநிரல்

## அடிப்படை

இவை மூன்றுமே இமயவரம்பனாகிய செங்குட்டுவன் விழா எடுத்த நாளில் கண்ணகி-தெய்வம் வந்திருந்து வாழ்த்தியது போல, தான் தன் நாட்டில் இதே நாளில் விழா எடுக்கும் காலத்தில் வந்திருந்து வாழ்த்த வேண்டும் எனக் கயவாகு மன்னன் கேட்டுக்கொண்டதாக வரும் செய்தியை அடிப்படையாகக் கொண்டவை.  
கயவாகு காலத்தை வைத்து சிலப்பதிகாரச் செங்குட்டுவன் காலம் கி.பி. 180-ல் முடிவுறுவதாகச் சுப்பிரமணிய பிள்ளை, சேச அய்யர் ஆகிய இருவரும் கொண்டுள்ளனர்.
# சேர அரசர் காலநிரல்

## வேறுபட்ட கருத்துக்கள்

பதிற்றுப்பத்து ஐந்தாம் பத்தின் பாட்டுடைத் தலைவன் கடல்பிக்கு ஓட்டிய வேல்கெழு குட்டுவன் என அதன் பதிகம் குறிப்பிடுகிறது. அவன் கடவுள் பத்தினிக்குக் கற்சிலை அமைத்ததையும் அது குறிப்பிடுகிறது. பரணர் பாடிய பதிற்றுப்பத்துப் பாடல்கள் பத்திலும் இந்தச் செய்தி இல்லை. பதிற்றுப்பத்து நூலைத் தொகுத்தவர் இச் செய்தியை இணைத்துள்ளார்.  
பதிகம் தொகுத்தவர் பிற்காலத்தவர் எனக் கொண்டு இவரது கருத்தை ஏற்றுக்கொள்ளாத கா. சு. பிள்ளை கண்ணகிக்குச் சிலை அமைத்த சேரன் செங்குட்டுவன் காலம் கி.பி. 180 எனக் குறிப்பிட்டு கடல்பிறக்கு ஓட்டிய வேல்கெழு குட்டுவன் காலத்தைக் கி.மு. 180-125 எனக் காட்டுகிறார். அய்யர் இருவரையும் ஒருவர் எனக் கொண்டுள்ளார்.  
இதனால் இருவேறு வகையான காலக் குறியீடுகள் தோன்றியுள்ளன.
# சேர அரசர் காலநிரல்

## கோட்பாடுகள்

மேலும் கா.சு.பிள்ளை குறிப்பில் தொண்டி-அரசர் என்னும் பாகுபாடும், அய்யர் குறிப்பில் வஞ்சி-அரசர் என்னும் பாகுபாடும் உள்ளன. இவற்றில் சில குழப்பங்கள் உள்ளன.  
குழப்பங்களை நீக்கிக் காலத்தைக் கணிக்க விக்கிப்பீடியாவில் உள்ள புலவர் கால மன்னர் என்னும் தொகுப்பைப் பயன்படுத்துதல் நலம்.
# சேர அரசர் காலநிரல்

## மேலும் காணலாம்

- கஜபாகு காலம்காட்டி முறைமை
# மலப்புறம் சட்டமன்றத் தொகுதி

கேரள சட்டமன்றத்திற்கான 140 தொகுதிகளில் **மலப்புறம் சட்ட மன்றத் தொகுதி** ஒன்றாகும். இது மலப்புறம் மாவட்டத்தில் உள்ள மலப்புறம் நகராட்சியையும், ஏறநாடு வட்டத்தில் உள்ள மொறயூர், பூக்கோட்டூர், ஆனக்கயம், புல்பற்றா ஆகிய ஊராட்சிகளையும் பெரிந்தல்மண்ணை வட்டத்தில் உள்ள கோடூர் ஊராட்சியையும் கொண்டது. .
# கோடூர் ஊராட்சி

கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் கோடூர் ஊராட்சி அமைந்துள்ளது. இது மங்கடை மண்டலத்திற்கு உட்பட்டது. இந்த ஊராட்சி 18.42 சதுரகிலோமீட்டர் பரப்பளவில் அமைந்துள்ளது. இந்த ஊராட்சியில் 19 வார்டுகள் உள்ளன.
# கோடூர் ஊராட்சி

## சுற்றியுள்ள இடங்கள்

- கிழக்கு - மக்கரபறம்பு ஊராட்சி, மலப்புறம் நகராட்சி
- மேற்கு – பொன்மளா ஊராட்சி
- தெற்கு - பொன்மளா, குறுவை ஊராட்சிகள்
- வடக்கு – மலப்புறம் நகராட்சி
# கோடூர் ஊராட்சி

## வார்டுகள்

- மங்காட்டுப்புலம்
- வடக்கேமண்ணி
- செம்மங்கடவு
- சோலைக்கல்
- உம்மத்தூர்
- பெரிங்கோட்டுபுலம்
- சட்டிப்பறம்பு
- கிழக்கு கோடூர்
- தாணிக்கல்
- வலியாடு
- அறக்கல்படி
- ஆல்பற்றகுளம்பை
- புளியாட்டுகுளம்
- ஒற்றத்தறை
- வரிக்கோடு
- நாட்டுகல்லிங்கல்படி
- பாலக்கல்
- மேற்கு கோடூர்
- கரீபறம்பு
# கோடூர் ஊராட்சி

## விவரங்கள்

| மண்டலம் | மங்கடை |  |
| --- | --- | --- |
| பரப்பளவு | 18.42 சதுர கிலோமீட்டர் |  |
| மக்கள் தொகை | 27,863 |  |
| ஆண்கள் | 13,582 |  |
| பெண்கள் | 14,281 |  |
| மக்கள் அடர்த்தி | 1513 |  |
| பால் விகிதம் | 1051 |  |
| கல்வியறிவு | 91.9 | } |
# திரூரங்காடி வட்டம்

கேரளத்தில் மலப்புறம் மாவட்டத்தில் திரூரங்காடி வட்டம் அமைந்துள்ளது. இந்த வட்டத்தில் 18 ஊர்கள் உள்ளன.
# திரூரங்காடி வட்டம்

## ஊர்கள்

- பரப்பனங்காடி
- திரூரங்காடி
- வள்ளிக்குன்னு
- அரியல்லூர்
- தேஞ்ஞிப்பலம்
- முன்னியூர்
- பள்ளிக்கல்
- சேலேம்பிர
- நெடுவை
- ஊரகம்
- தென்னலை
- வேங்கரை
- ஒதுக்குங்கல்
- கண்ணமங்கலம்
- அப்துல் ரகுமான் நகர்
- பறப்பூர்
- பெருவள்ளூர்
- நன்னம்பிரை
# ஐபிஎம் சைமன்

**ஐபிஎம் சைமன் தனிநபர் தகவல்தொடர்புக் கருவி** (*IBM Simon Personal Communicator*) ஐபிஎம்மால் வடிவமைக்கப்பட்டு மிட்சுபிசு எலெக்ட்ரிக் நிறுவனத்தால் தயாரிக்கபட்ட கையடக்க தொடுதிரை செல்லிடத் தொலைபேசி மற்றும் தனிநபர் எண்மத்துணை ஆகும். இத்தகைய 50,000 கருவிகளை பெல்சவுத் செல்லுலர் நிறுவனம் ஆகத்து 1994க்கும் பெப்ரவரி 1995க்கும் இடையே ஐக்கிய அமெரிக்காவில் விற்றுள்ளது. தொலைபேசி மற்றும் தனிநபர் எண்மத்துணை செயற்பாடுகளை ஒருங்கிணைத்த முதல் நுண்ணறிபேசி இதுவே ஆகும்.
# ஐபிஎம் சைமன்

## வரலாறு

நவம்பர் 23, 1992இல் நெவாடாவின் லாசு வேகாசு நகரில் நடந்த கொம்டெக்சு கணினி, தொழினுட்பக் கண்காட்சியில் ஐபிஎம் *ஆங்க்ளர்* எனக் குறிப்பெயரிடப்பட்ட முன்வடிவக் கருவியை அறிமுகப்படுத்தியது. இது நகர்பேசியையும் தனிநபர் எண்மத்துணையையும் ஒருங்கிணைத்திருந்தது; இதனால் பயனர் தொலைபேசி அழைப்புக்களை ஏற்கவும் விடுக்கவும் முடிந்ததோடு தொலைநகல், மின்னஞ்சல் மற்றும் நகர்பேசிப் பக்கங்களையும் பயன்படுத்த முடிந்தது. கண்காட்சிக்கு வந்தவர்களும் பத்திரிகையாளர்களும் இந்தக் கருவியில் கூடிய ஆர்வம் காட்டினர். இக்கருவி அறிமுகப்படுத்தப்பட்ட அடுத்த நாளே, *யுஎஸ்ஏ டுடே* என்ற இதழ் தனது பொருளியல் பகுதியின் முதல் பக்கத்தில் இதன் ஒளிப்படத்தை வெளியிட்டது.  
இக்கருவியில் ஆர்வம் காட்டிய பெல்சவுத் நிறுவனம் இதற்கு "சைமன் தனிநபர் தகவல்தொடர்பாளர்" என்ற பெயரைச் சூட்டியது; நவம்பர் 1993இல் *கம்பியில்லா உலக மாநாட்டில்* பொதுமக்கள் பார்வைக்குக் கொணர்ந்தது.  
சந்தையில் ஆறு மாதங்கள் விற்கப்பட்ட காலத்தில் பெல் சவுத் ஏறத்தாழ 50,000 அலகுகளை விற்றது.
# ஐபிஎம் சைமன்

## சிறப்புக்கூறுகள்

சைமனில் தொலைபேசி அழைப்புக்களை விடுக்கவும் ஏற்கவும் இருந்த வசதிகளைத் தவிர தொலைப்பிரதிகளையும், மின்னஞ்சல்களையும் நகர்பேசி அகவி அழைப்புக்களை அனுப்பவும் பெறவும் வசதி இருந்தது; முகவரிப் புத்தகம், நாட்காட்டி, சந்திப்பு ஒருங்கிணைப்பு, கணக்குக் கருவி, உலக நேரங்காட்டி, மின்னினியல் குறிப்புப் புத்தகம், கையால் எழுதும் உரை விளக்கங்கள், சீர்தரப்படுத்தப்பட்ட எழுதுகோல் மற்றும் தொடுதிரை தட்டச்சுக் காட்சிகள் போன்ற கூறுகளைக் கொண்டிருந்தது.
# ஐபிஎம் சைமன்

## துணைப்பொருட்கள்

ஒவ்வொரு சைமனும் மின்னூட்டு தளம், இரண்டு நிக்கல்-காட்மியம் மின்கலங்கள், பாதுகாப்பு தோலுறையுடன் விற்கப்பட்டன. விருப்பத்தேர்வாக மோட்டாரோலா வடிவமைத்த பிசிஎம்சிஐஏ அகவி அட்டையும் மணினியுடன் இணைக்க ஆரெசு232 பொருத்துகை தடக்கம்பியும் எளிய பழைய தொலைபேசிகள் மூலமாக அழைப்புக்களை விடுக்க RJ11 பொருத்துகை தடக்கம்பியும் விற்கப்பட்டன. ஆர்ஜே தடக்கம்பியின் வழியாக பயனாளர்கள் கட்டணமிக்க நகர்பேசிப் பிணையத்தைப் பயன்படுத்தாது நிலைபேசிப் பிணையங்களைப் பயன்படுத்த முடிந்தது. 1994இல் நகர்பேசிச் சேவை வழங்கப்படாத இடங்களிலும் இது பயன்பட்டது.
# திருநல்லூர்

## அமைவிடம்

தஞ்சாவூர்-கும்பகோணம் சாலையில் திருநல்லூர் உள்ளது.
# திருநல்லூர்

## இறைவன், இறைவி

இத்தலத்தில் கோயில் கொண்டுள்ள இறைவன் கல்யாணசுந்தரர், இறைவி கிரிசுந்தரி.
# திருநல்லூர்

## சப்தஸ்தானம்

திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம், திருப்பாலைத்துறை ஆகிய தலங்களாகும்.
# கோவிந்தக்குடி

**கோவிந்தக்குடி** (ஆங்கிலம்: Govindagudi ) என்பது இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டம் வலங்கைமான் வட்டத்தில்இருக்கும் ஓர் ஊராட்சி ஆகும்.
# கோவிந்தக்குடி

## இறைவன், இறைவி

இத்தலத்தில் கோயில் கொண்டுள்ள இறைவன் பிரம்மபுரீசுவரர், இறைவி உமையம்மை.
# கோவிந்தக்குடி

## சப்தஸ்தானம்

திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம், திருப்பாலைத்துறை ஆகிய தலங்களாகும்.
# பாசிட்ரான் உமிழ்பு தளகதிர்படயியல்

**பாசிட்ரான் உமிழ்பு தளக் கதிர்படம்** (PET-positron emission tomogram ) என்பது அணுக்கரு மருத்துவத்தில் ஒரு பயனுள்ளதும் முக்கியானதுமான ஒரு நுண்மையானகருவியால் பெறப்படும் உடல் உறுப்புகளின் அமைப்பியல் மற்றும் இயங்கும் நிலையினைக் காட்டவல்ல படமாகும். கதிர்மருத்துவத்தில் ஓர் உறுப்பில் எந்த இடத்தில் புற்றுநோய் உள்ளது என தெளிவாக்க் காட்டவல்லது.ஒற்றை ஒளியன் உமிழ்பு தளபட(SPECT ) முறையினை ஒத்தது.குறைந்த **அரை வாணாள்** ( half life) கொண்ட பாசிட்ரானை வெளிவிடும் கதிர் ஐசோடோப்புகள் மற்றும் சிறப்பு கருவிகளின் துணையுடன் இந்த படம் பெறப்படுகிறது.இதற்காக பாசிட்ரானை உமிழும்
கரி (கார்பன்) 11,
நைட்ரசன் 13,
ஆக்சிசன் 15,
புளூரின் 18,போன்றவை பெரிதும் பயன்படுகின்றன.இவைகளின் அரை வாணாள் குறைவாக இருப்பதே காரணம்.ஒரு பாசிட்ரான் ஓர் எலக்ட்ரானை அடுத்து வரும் போது , அவை ஒன்றைஒன்று அழித்து, எதிரெதிர் திசைகளில் செல்லும், 511 கிலோ எலக்ட்ரான் வோல்ட் ஆற்றலுடைய இரு காமா
கதிர்களைத் தோற்றுவிக்கின்றன.வட்ட வடிவில் அமைந்துள்ள பல உணரிகளின் துணையுடன் கதிர்கள் தோன்றிய இடத்தினைப் பெற்று கணினியின் உதவியுடன் ஐசோடோப்புகள் உறுப்பில் உள்ள இடத்தினை தெளிவாகப் பெற முடிகிறது.தள கதிர்படத்தினையும் இணைத்து படம் பெறும் போது உறுப்பு அதில் புற்று அமைவிடம் இரண்டினையும் அறியமுடிகிறது.இம்முறை PET-CT எனப்படுகிறது.
# சோழ அரசர் காலநிரல்

சங்க காலச் சோழ வேந்தர் 18 பேரைக் கால வரிசைப்படுத்திக் கா. சுப்பிரமணிய பிள்ளை ‘இலக்கிய வரலாறு’ என்னும் தம் நூலில் குறிப்பிட்டுள்ளார். அதனையும், கலைக்களஞ்சியம் காட்டும் காலத்தையும் ந. சி. கந்தையா பிள்ளை *காலக்குறிப்பு அகராதி* என்னும் தமது நூலில் பட்டியலிட்டுக் காட்டியுள்ளார். மேலும் பிற்காலச் சோழர் 28 பேரின் ஆட்சிக் காலமும் அதில் தொகுத்துக் காட்டப்பட்டுள்ளன. அவற்றை இங்குப் பட-அச்சு வடிவில் காணலாம்.  
இதில்
- தொன்மச் சோழர்
- சோழ மண்டலத்தின் வடபகுதியில் ஆண்ட இருவர்
- பிற்காலச் சோழர்
ஆகியோரின் காலக் குறிப்புகளும் உள்ளன.
# சோழ அரசர் காலநிரல்

## படிவச்சு
# வில்லியம் இசுக்கீன்

'']]
, a fakir and figures of a மயில் and the god Siva]]  
**வில்லியம் இசுக்கீன்** (William Skeen) என்பவர், ஒரு ஆங்கிலேயர். 19 ஆம் நூற்றாண்டில், பிரித்தானிய ஆட்சியில் இருந்த இலங்கையில், பலராலும் அறியப்பட்ட ஒரு குடும்பத்தைச் சேர்ந்தவர். 1822 ஆம் ஆண்டில் இலண்டனில் பிறந்தார். 1849 ஆம் ஆண்டில் இலங்கையில் அரசாங்க அச்சகராக நியமிக்கப்பட்டார். "இவர் அடம்ஸ் பீக்" (Adam's Peak), "த நக்கிள்ஸ்" (The Knuckles) ஆகிய நூல்களை எழுதி வெளியிட்டார். இவர் எழுதிய நூல்களில் தொடக்ககால அச்சுக்கலை குறித்த ஆங்கில நூல் (Early Typography) முக்கியமானது. இவரது குடும்பத்தினர் 19 ஆம் நூற்றாண்டு இலங்கையின் பண்பாடு, வரலாறு, சமூகம் போன்றவை தொடர்பில் ஏராளமான ஒளிப்படங்களை எடுத்தனர். இவற்றுட் பல அக்கால நிலைமைகளை விளக்கும் சான்றுகளாக இன்றும் விளங்குகின்றன.  
இலங்கையில் ஒளிப்படக்கலையை முதன் முதலில் அறிமுகப்படுத்திய ஜே. பார்ட்டிங் என்பவர் நடத்திவந்த ஒளிப்பட நிறுவனத்தை வில்லியம் இசுக்கீன் தனது மூத்த மகன் வில்லியம் லூயிசு என்றி இசுக்கீனுக்காக விலைக்கு வாங்கினார். வில்லியம் லூயிசு என்றி இலண்டனில் ஒளிப்படக்கலை பயின்றவர். வில்லியம் இசுக்கீனின் இரண்டாவது மகன் ஜி. ஜே. ஏ. இசுக்கீன் தந்தையின் வழியில் 1881 ஆம் ஆண்டு அரசாங்க அச்சகரானார். எப். இசுக்கீன் இவரது இன்னொரு மகன்.
# விக்கிப்பீடியா:Statistics/weekly/17-Aug-2014
# சிவப்புப் பாசி

**சிவப்புப் பாசி** (red algae) என்பது அல்கா வகைகளில் ஒன்றாகும். இது ரோடோபைட்டா பிரிவுக்குரிய (Division rhodophyta) அல்கா அங்கத்தவர்களை உள்ளடக்கியது. சிவப்பு அல்காக்கள் ஏனைய அல்காக்கள் போலவே ஒளித்தற்போசணிகளாகும். இவை மெய்க்கருவுயிரி கல ஒழுங்கமைப்பைக் காட்டுகின்றன. சிவப்பு அல்காக்களின் 5000-6000 வரையான இனங்கள் அறியப்பட்டுள்ளன.
இயல்புகள்:
- இவற்றின் கலச்சுவர் செல்லுலோசு மற்றும் ஏகாரால் ஆனது.
- அனைத்தும் பல்கல அங்கிகள்.
- பொதுவாக கடல் வாழ்க்கைக்குரியன. சில நன்னீர் வாழ் இனங்களும் அறியப்பட்டுள்ளன.
- இவற்றில் நிறப்பொருட்களாக பச்சையம் a, பச்சையம் d, கரோட்டீன், பைக்கோசயனின், பைக்கோ எரித்திரின் என்பவை உள்ளன. இவற்றிலுள்ள பைக்கோ எரித்திரின் நிறப்பொருளே சிவப்பு அல்காக்களுக்குச் சிவப்பு நிறத்தை வழங்குகின்றது.
- வாழ்க்கை வட்டத்தில் எந்தவொரு நிலையிலும் சவுக்குமுளை இருப்பதில்லை.
- கலங்களில் சேமிப்புணவாக புளோரிடியன் மாப்பொருள் காணப்படும்.
- இவை இலிங்க முறை இனப்பெருக்கத்தைக் காண்பிப்பதுடன் சந்ததிப் பரிவிருத்தியையும் காண்பிக்கின்றன.
# ராமச்சந்திரா

**ராமச்சந்திரா (எ) மாஸ்டர் ராமச்சந்திரா**(1821 – 1880) , 19-ஆம் நூற்றாண்டைச் சேர்ந்த இந்திய கணிதவியலாளரும் உருது மொழிப் பத்திரிகையாளரும் ஆவார். .*ட்ரியடீஸ் ஆன் ப்ராப்ளம்ஸ் ஆஃப் மேக்சிமா அண்டு மினிமா* என்கிற அவரது புத்தகத்தை பிரபல கணிதவியலாளர் அகஸ்டஸ் த மோர்கன் ஊக்குவித்தார் .
# ராமச்சந்திரா

## இளம் பருவம்

பானிபட்டில் 1821-ஆம் ஆண்டு பிறந்தார். அவரது ஒன்பது வயதிலேயே தந்தை இறந்துவிட்டதால், அவரது தாயார் கல்வி கற்பித்தார். வீட்டிலேயே சிறிது காலம் படித்த பிறகு 1833-ஆம் ஆண்டில் அவர் ஓர் ஆங்கிலப் பள்ளியில் சேர்க்கப்பட்டார். பள்ளியில் கணிதவியல் கற்பிக்கும் ஏற்பாடு இல்லாவிடினும் தானாகவே முயன்று அதில் நல்ல தேர்ச்சி அடைந்தார். அவருக்குப் பதினோரு வயது ஆனபோதே திருமணம் ஆனது. இவரது மனைவி காது கேளாத, வாய் பேச முடியாதவர். தன் மனைவியைக் கவனித்துக் கொண்டதோடு, அறிவியல் தேடலிலும் அவர் ஈடுபட்டார் .
# ராமச்சந்திரா

## கணிதவியல் துறை

தற்போது ஜாகிர் உசேன் டில்லி கல்லூரி என அழைக்கப்படும் கல்லூரியில் கணித ஆசிரியராகச் சேர்ந்தார். அவர் எழுதிய உருது மொழிப் புத்தகத்தில் இந்திய-அரேபிய மரபான இயற்கணிதத்தையும், நவீன கணிதமாக அப்போது அறிமுகமாயிருந்த நுண்கணிதத்தையும் இணைக்க முயற்சி செய்தார். மேலை நாடுகளிலும் அவரது கோட்பாடு பரவ, நுண்கணிதத்தைப் பற்றி ஆங்கிலத்தில் இரு புத்தகங்கள் வெளியிட்டார். வடிவவியலில் அதிக புலமை தேவைப்படாத இயற்கணிதத்தின் அடிப்படையிலான நுண்கணிதத்தை அவர் இப்புத்தகங்களில் அறிமுகப்படுத்தினார். அவரவருடைய தாய்மொழியே பயிற்றுமொழியாக இருக்க வேண்டும் என்பதில் உறுதியாக இருந்தார்.
# ராமச்சந்திரா

## பத்திரிக்கையாளர்

ஐரோப்பிய அறிவியல் கட்டுரைகளை உருது மொழிக்குக் கொணரும் பணிக்காகவே அவர் 2 பத்திரிக்கைகளைத் தொடங்கி நடத்தினார். இந்திய சமூகத்தில் புரையோடிப் போயிருந்த பகுத்தறிவுக்கு ஒவ்வாத, அறிவியல் ஆதாரமற்ற மூடநம்பிக்கைகளுக்கெதிராக ஏராளமான கட்டுரைகளை அவர் தனது பத்திரிகையில் எழுதினார்.
# ராமச்சந்திரா

## விமர்சனம்

தில்லி மறுமலர்ச்சி இயக்கத்தைச் சேர்ந்த அவரது தாய்மொழிவழிக் கல்வியோ, கணிதத்தில் அவரது கோட்பாடுகளோ அறிவுலகத்தினரால் பெரிதும் அங்கீகரிக்கப்படவில்லை. அவரது திட்டம் அரசியல் அதிகாரத்திற்கும் அறிவியல் துறையில் இருந்த அரசியலுக்கும் பலியானது. 1857 சுதந்திரப் போரின்போது அவரது உயிருக்கு ஆபத்து ஏற்பட்டதால், தனது பணியாளின் உதவியுடன் அவர் பாதுகாப்பிற்காக ஓடி ஒளிய நேர்ந்தது.
# ராமச்சந்திரா

## இறப்பு

1880 ஆகஸ்ட் 11 அன்று தனது 59-வது வயதில் அவர் காலமானார்.
# அம்பலவாணக் கவிராயர்

**அம்பலவாணக் கவிராயர்**, பதினெட்டாம் நூற்றாண்டின் இறுதியில் வாழ்ந்த தமிழ்ப் புலவர் ஆவார். இவர் அறப்பளீசுர சதகம் என்ற சைவ நூலை எழுதினார். இந்த நூல் நூறு பாடல்களைக் கொண்டது. இந்நூலின் ஒவ்வொரு பாடலும், “அனுதினமும் மனதில் நினை தருசதுர, கிரிவளர் அறப்பள்ளீச்சுர தேவனே” என முடிகின்றது. இவர் அருணாசலக் கவிராயரின் குமாரராவார்.
# வைக்கிங் காலம்

, நடுநிலக் கடல், வடக்கு ஆப்பிரிக்கா, அனத்தோலியா, ஆர்க்டிக் வட அமெரிக்கா என நெடுந்தொலைவிற்கு விரிந்திருந்தது.]]
**வைக்கிங் காலம்** (*Viking Age*) எனப்படுவது ஐரோப்பிய வரலாற்றில் கி.பி 793 முதல் 1066 வரையிலானக் காலமாகும். குறிப்பாக வடக்கு ஐரோப்பா மற்றும் எசுக்காண்டினாவியாவின் வரலாற்றில் செருமானிய இரும்புக் காலத்திற்கு பிறகான காலமாகும். வரலாற்றின் இக்காலத்தில் எசுக்காண்டினாவிய நோர்சுமன்கள் ஐரோப்பாவை கடல்வழியாகவும் ஆறுகள் வழியாகவும் சென்றடைந்து படையெடுப்புக்களையும் கைப்பற்றுகைகளையும் மேற்கொண்டு வணிகத்தைப் பரப்பிய காலமாகும். இந்தக் காலத்தில் வைக்கிங்குகள் நோர்சு கிரீன்லாந்து, நியூபவுண்டுலாந்து, தற்கால பரோயே தீவுகள், ஐசுலாந்து, நார்மாண்டி, எசுக்காண்டினாவிய இசுக்கொட்லாந்து, உக்ரைன், அயர்லாந்து, உருசியா மற்றும் அனத்தோலியா ஆகிய இடங்கில் குடியேறினர். வரலாற்றின் பலகாலங்களிலும் வைக்கிங் பயணிகளையும் குடியேற்றங்களையும் காண முடிந்தாலும் இக்காலத்தில் இடம் பெயர்ந்தவர்கள் குறிப்பிடத்தக்க எண்ணிக்கையிலாவர். கூடிய மக்கள்தொகை, வணிக சமநிலையின்மை, வேளாண்மைக்கேற்ற நிலமின்மை போன்றவையே இந்த வெளியேறலுக்கும் மற்ற நாடுகள் மீதான ஆக்கிரமிப்பிற்கும் காரணமாக வரலாற்று ஆவணங்கள் சுட்டுகின்றன. வைக்கிங் காலத்திற்கான பெரும்பான்மைத் தகவல்களுக்கு ஐசுலாந்திய சாகாசிடமிருந்தே பெறப்படுகின்றன.
# நீதிபதிகள் தேர்வுக் குழு

**நீதிபதிகள் தேர்வுக் குழு** (Collegeium-கொலீஜியம்) என்பது இந்திய உச்சநீதிமன்றத் தலைமை நீதிபதியுடன், உச்சநீதிமன்றத்தின் நான்கு மூத்த நீதிபதிகள் அடங்கிய குழுவாகும். இத்தேர்வுக்குழுவின் பணி, உச்சநீதிமன்றத்திற்கு புதிய நீதிபதிகளை தேர்ந்தெடுப்பதே.
# நீதிபதிகள் தேர்வுக் குழு

## தேர்வுக் குழுவின் அதிகாரம்

இந்திய உச்சநீதிமன்றத்திற்கு ஒரு புதிய நீதிபதியை தேர்ந்தெடுக்கும்போது, அந்த நீதிபதி பணியாற்றிய உயர்நீதிமன்றத்தைச் சார்ந்தவரும் மற்றும் தன்னுடன் பணியாற்றும் உச்சநீதிமன்ற நீதிபதியின் கருத்தைத் தலைமை நீதிபதி கேட்டறிவதுடன், சம்பந்தப்பட்ட உயர்நீதிமன்றத்தில் பணியாற்றும் உயர்நீதிமன்றத் தலைமை நீதிபதி, நீதிபதிகள், மூத்த வழக்குரைஞர்கள் ஆகியோரின் கருத்துகளையும் கேட்டறிவார்.  
நீதிபதிகள் தேர்வுக் குழு பரிந்துரைக்கும் நபரை நீதிபதியாக நியமிக்கும்படி உச்சநீதிமன்றத் தலைமை நீதிபதி குடியரசுத் தலைவருக்கு (அரசுக்கு) தெரிவிப்பார். உச்சநீதிமன்ற தேர்வுக்குழு பரிந்துரைக்கும் யாரையாவது அரசு ஏற்கவில்லை எனில், அதற்குப் போதிய காரணங்களைத் தெரிவித்தாக வேண்டும். இறுதி முடிவு எடுக்கும் அதிகாரம் உச்சநீதிமன்றத் தலைமை நீதிபதியிடம்தான் உள்ளது என "நீதிபதிகள் தேர்வுக் குழு” எடுத்துரைக்கிறது.
# நீதிபதிகள் தேர்வுக் குழு

## தேசிய நீதிபதிகள் நியமன ஆணையம்

"நீதிபதிகள் தேர்வுக் குழு” முறையில் வெளிப்படைத்தன்மை இல்லை என்பதும், தேர்வு ரகசியமாகப் பாதுகாக்கப்படுகிறது என்பதால், அதில் உள்ள குறைகளை களையவே தேசிய நீதிபதிகள் நியமன ஆணையச் சட்ட வரைவு, 2014 தீர்மானம் நாடாளுமன்றத்தில் கொண்டுவரப்பட்டது, இந்தியப் பாராளுமன்றத்தின் இரு அவைகளிலும் 13-08-2014 அன்று குரல் வாக்கெடுப்பு மூலம் நிறைவேற்றப்பட்டது..
# நீதிபதிகள் தேர்வுக் குழு

## தடை

மத்திய அரசால் கொண்டுவரப்பட்ட இந்த சட்டத் திட்டத்திற்கு இந்திய உச்ச நீதிமன்றம் 2015 அக்டோபர் மாதம் தடைவிதித்தது.
# பாண்டிய அரசர் காலநிரல்

சங்க காலப் பாண்டிய அரசர்கள் 16 பேரைக் கால வரிசைப்படுத்திக் கா. சுப்பிரமணிய பிள்ளை ‘இலக்கிய வரலாறு’ என்னும் தம் நூலில் குறிப்பிட்டுள்ளார். அதனை ந. சி. கந்தையா பிள்ளை காலக்குறிப்பு அகராதி என்னும் தமது நூலில் எடுத்துக் காட்டியுள்ளார். மேலும் 6ஆம் நூற்றாண்டு முதல் 17ஆம் நூற்றாண்டு வரை அவ்வப்போது ஆட்சி புரிந்த 44 பாண்டிய மன்னர்களையும் காலவரிசைப் படுத்திக் காட்டியுள்ளார். அவற்றை இங்குப் பட-அச்சு வடிவில் காணலாம்.  
சங்ககாலப் பாணன் அரசனின் வழிவந்த பாணர் மரபு அரசர்கள் கி.பி. 9, 10ஆம் நூற்றாண்டுகளில் தலைதூக்கி அரசாண்ட காலக்குறிப்பையும் இதில் இணைக்கப்பட்டுள்ளதைக் காணலாம்.
# ஆவூர் (கும்பகோணம்)

::இதே பெயரைக் கொண்ட பிற ஊர்களைப் பற்றி அறிய, ஆவூர் என்ற பக்கத்தைப் பார்க்கவும்.  
திருநல்லூர் சப்தஸ்தானங்களுள் ஒன்று **ஆவூர்** ஆகும். பிற தலங்கள் - திருநல்லூர், கோவிந்தக்குடி, மாளிகைத்திடல், மட்டியான்திடல், பாபநாசம் (தஞ்சாவூர் மாவட்டம்), திருப்பாலைத்துறை ஆகியவையாகும்.
# ஆவூர் (கும்பகோணம்)

## அமைவிடம்

** ஆவூர் ** இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டம் வலங்கைமான் வட்டத்தில்இருக்கும் ஒரு ஊராட்சி ஆகும்.கும்பகோணம்-தஞ்சாவூர் சாலையில் பட்டீஸ்வரம் வந்து, கோவிந்தக்குடி அடுத்து இந்த ஊர் அமைந்துள்ளது. கும்பகோணம்-மன்னார்குடி சாலையில் வலங்கைமான் வந்து, கோவிந்தக்குடி வழியாக இத்தலத்திற்குச் செல்லலாம். பிரமன் அறிவுரைப்படி காமதேனு வழிபட்டதால் ஆவூர் எனப்படுகிறது.
# ஆவூர் (கும்பகோணம்)

## இறைவன், இறைவி

இத்தலத்தில் கோயில் கொண்டுள்ள இறைவன் பசுபதீஸ்வரர், இறைவி மங்களநாயகி.
# ஆவூர் (கும்பகோணம்)

## பாடியோர்

திருஞானசம்பந்தர் இத்தலத்து இறைவனைப் பற்றி திருஆவூர்ப்பசுபதீச்சரம் பதிகத்தில் பின்வருமாறு போற்றுகிறார்.  
"விண்ணுயர் மாளிகை மாடவீதி  
விரைகமழ் சோலை சுலாவியெங்கும்  
பண்ணியல் பாடல றாதவாவூர்ப்  
பசுபதி யீச்சரம் பாடுநாவே"
# ஆவூர் (கும்பகோணம்)

## சங்க காலம்

இந்த ஊரில் வாழ்ந்த நான்கு புலவர்களின் பாடல்கள் சங்கநூல் தொகுப்பில் இடம் பெற்றுள்ளன. ஆவூர் கிழார், ஆவூர் கிழார் மகனார் கண்ணனார், ஆவூர்க்காவிதிகள் சாதேவனார், ஆவூர் மூலங்கிழார். ஆகியோர் அந்தப் புலவர்கள்.
# பெர்குசன், மிசௌரி

|image_skyline = Ferguson, Missouri.jpg
|image_caption =
|image_flag =
|image_seal =  
|image_map = St._Louis_County_Missouri_Incorporated_and_Unincorporated_areas_Ferguson_Highlighted.svg
|mapsize =
|map_caption = மிசூரியின் (வலது) செயின்ட். லூயி கவுன்ட்டியில் (இடது) அமைவிடம்  
|latd = 38 |latm = 44 |lats = 39 |latNS = N
|longd = 90 |longm = 18 |longs = 19 |longEW = W
|coordinates_footnotes =
|coordinates_display = inline,title
|coordinates_type = region:US-MO_type:city_source:GNIS
|subdivision_type = நாடு
|subdivision_name = அமெரிக்க ஐக்கிய நாடு
|subdivision_type1 = மாநிலம்
|subdivision_name1 = மிசூரி
|subdivision_type2 = கவுன்ட்டி
|subdivision_name2 = செயின்ட். லூயி  
|government_footnotes =
|government_type =
|leader_title = மேயர்
|leader_name = ஜேம்சு நோல்சு III
|leader_title1 = நகர மேலாளர்
|leader_name1 = ஜான் ஷா
|established_title = நகராட்சியானது
|established_date = 1894  
|area_footnotes =
|area_total_sq_mi = 6.20
|area_land_sq_mi = 6.19
|area_water_sq_mi = 0.01
|area_total_km2 = 16.06
|area_land_km2 = 16.03
|area_water_km2 = 0.03
|unit_pref = Imperial  
|elevation_footnotes =
|population_as_of = 2010
|population_total = 21203
|pop_est_footnotes =
|pop_est_as_of = 2013
|population_est = 21111
|population_density_sq_mi = auto
|population_density_km2 = auto  
|timezone = நடுவண் நேர வலயம்
|utc_offset = -6
|timezone_DST = CDT
|utc_offset_DST = -5
|postal_code_type = சிப் குறியீடு
|postal_code = 63135
|area_code_type = அழைப்புப் பகுதி குறியீடு
|area_code = 314
|blank_name = பிப்சு குறியீடு
|blank_info = 29-23986 2010ஆம் ஆண்டு கணக்கெடுப்பின்படி இதன் மக்கள்தொகை 21,203 ஆகும்.  
அமெரிக்காவின் மிகப்பெரும் மின்னாற்றல் கருவிகளை தயாரிக்கும், பார்ச்சூன் 500, நிறுவனங்களில் ஒன்றான *எமெர்சன் எலெக்ட்ரிக்* நிறுவனத்தின் தலைமையகம் இங்கு அமைந்துள்ளது.
# பெர்குசன், மிசௌரி

## புவியியல்

பெர்குசன் ஆட்கூறு (38.744217, -90.305391)அமைந்துள்ளது.
# பெர்குசன், மிசௌரி

## வரலாறு

1855இல் வில்லியம் பி. பெர்குசன் என்பவர் வாபாஷ் இருப்புத்தொடர் நிறுவனத்திற்கு தமது பெயரில் தொடர்வண்டி நிலையம் அமைக்கவும் தொடர்வண்டி பணியகத்தை நிறுவவும் நிலத்தை அளித்தார். எனவே இந்தப் பணியகத்தை அடுத்து உருவான குடியேற்றம் பெர்குசன் தொடர்வண்டி நிலையம் என அழைக்கப்பட்டது. 1894இல் இது நகரமாக அங்கீகரிக்கப்பட்டது.
# பெர்குசன், மிசௌரி

## வரலாறு

### 2014 துப்பாக்கிச் சூடு நிகழ்வு

ஆகத்து 9, 2014 அன்று *மைக்கேல் பிரவுன்* என்ற ஆயுதமற்ற 18 அகவை இளைஞர், *டேரன் வில்சன்* என்ற காவல்துறை அதிகாரி என்பவரால் துப்பாக்கியால் சுடப்பட்ட உயிரிழந்தார். இந்நிகழ்வு செயின்ட் லூயிஸ் (மிசோரி) பகுதிகளில் மிகுந்த எதிர்ப்பையும் கலவரங்களையும் உண்டாக்கியது; தேசிய அளவிலும் இந்த நிகழ்வை குறித்த புலனாய்விற்கு அழைப்புகள் விடுக்கப்பட்டன. ஆகத்து 11இல் புலன் விசாரணை கூட்டாட்சிப் பணியகம் (FBI) இணையாக குடியுரிமை புலனாய்வை மேற்கொண்டது; தலைமை வழக்கறிஞரான எரிக் ஹோல்டரும் நீதித்துறை இந்த நிகழ்வுகளை கண்காணித்து வருமாறு பணித்தார்.  
ஆகத்து 10 அன்று உள்ளூர் கால் நிலையம் 150 அதிகாரிகளை கலவரங்களை எதிர்கொள்ளும் தயார்நிலையில் கூட்டியது. எதிர்ப்புக் கூட்டம் வணிக நிலையங்களை சூறையாடியும் வண்டிகளை சேதப்படுத்தியும் கலவரத்தை தொடர்ந்தது. இதனால் நகரத்தின் பல பகுதிகளுக்குச் செல்ல காவல்துறை தடை விதித்தது. அடுத்த நாள் கண்ணீர் புகை குண்டுகளையும் இரப்பர் குண்டுகளையும் பயன்படுத்தி கூட்டத்தை கலைத்தது. சில அறிக்கைகளின்படி துப்பாக்கிச் சூடு நடத்தப்பட்டு ஐந்து நபர்கள் கைது செய்யப்பட்டனர். ஆகத்து 14 அன்று மிசூரி ஆளுநர் ஜே நிக்சன் நிலைக் கட்டுக்கடங்காது போவதாகவும் நிலைமையைச் சமாளிக்க மிசூரி நெருஞ்சாலை கண்காணிப்புப் படையினரும் பாதுகாவல் நடவடிக்கைகளில் ஈடுபடுத்தப்படுவதாக அறிவித்தார்.
# 2014 கோடைக்கால இளையோர் ஒலிம்பிக் விளையாட்டுகள்

**2014 கோடைக்கால இளையோர் ஒலிம்பிக் விளையாட்டுக்கள்** ( அதிகாரப்பூர்வப் பெயர் *இரண்டாவது கோடைக்கால இளையோர் ஒலிம்பிக் விளையாட்டுக்கள்* ) , சீனாவின் நான்ஜிங் நகரில் 16 ஆகத்து முதல் 28 ஆகத்து 2014 வரை நடைபெறும் இரண்டாவது கோடைக்கால இளையோர் ஒலிம்பிக் விளையாட்டுக்களாகும் . இளையோர் மத்தியில் கலாச்சாரத்தையும், கல்வியையும் விளையாட்டுடன் ஒன்றாகக் இணைக்கும் ஒரு நிகழ்வாக இது கருதப்படுகிறது .
இந்தியாவில் இருந்து 13 பெண்கள் உள்ளிட்டு 32 வீரர்கள் கலந்து கொள்கின்றனர்.
# சு. ஜெயலட்சுமி

**சுந்தரம் ஜெயலட்சுமி** (25 சூலை 1920 – 21 சூலை 2007) தமிழ்த் திரைப்பட நடிகை ஆவார். இவர் 1930, 1940 ஆம் ஆண்டுக்காலங்களில் திரைப்படங்களின் கதாநாயகியாக நடித்துள்ளார். கர்நாடக சங்கீதவான்களான, சு. ராஜம் மற்றும் சு. பாலச்சந்தர் இவருடைய சகோதரர்கள் ஆவர். இவர் சிவகவி, சீதா கல்யாணம் முதலிய திரைப்படங்களில் நடித்துள்ளார்.
# சு. ஜெயலட்சுமி

## வாழ்க்கைக் குறிப்பு

ஜெயலட்சுமி 1920 சூலை 25 இல் சென்னையில் வழக்கறிஞரான வி. சுந்தரம் ஐயர், பார்வதி ஆகியோருக்குப் பிறந்தார். 1933 இல் வி. சாந்தாராம் தமிழ்த் திரைப்படம் ஒன்றைத் தயாரிக்க விளம்பரம் ஒன்றை வெளியிட்டிருந்தார். சுந்தரம் ஐயர் அவருக்கு உதவவென குடும்பத்துடன் கோலாப்பூர் சென்று சீதா கல்யாணம் திரைப்படத்தில் நடித்தனர். ஜெயலட்சுமி இதில் சீதையாகவும், அண்ணன் சு. ராஜமையர் இராமராகவும் நடித்தனர்.
# சு. ஜெயலட்சுமி

## மறைவு

ஜெயலட்சுமி 2007 சூலை 21 இல் பெசண்ட் நரில் உள்ள அவரது இல்லத்தில் தனது 86-வது அகவையில் காலமானார்.
# கியாஸ்

இசுலாமிய சட்டவிதியில் **கியாஸ்** எனப்படுவது ஹதீஸ் மற்றும் குரான் ஆகியவற்றின் போதனைகளை ஒப்பிட்டு, அதன் மூலம் சட்ட உத்தரவு பிறப்பிக்கப்படுவது ஆகும்.இதன்படி, குரான் மற்றும் சுன்னாவில் கூறப்பட்டுள்ள விதிகளை அடிப்படையாக கொண்டு பிரச்சனைகள் தீர்க்கப்படும்.
# கியாஸ்

## சுன்னி முஸ்லிம்களின் பார்வையில்

குரான், சுன்னா, இஜாஸ் என்ற மூன்று தூண்களைப்போல, ஒப்பிட்டுப்பார்த்து முடிவுக்கு வருதல் என்பதும் இசுலாமிய சட்டத்தின் நான்காவது தூண் என்று சமீபகால சுன்னி இசுலாமியர்கள் கருதுகின்றனர். பண்டைய இசுலாத்தில் இந்த ஒப்பிட்டு பார்த்தல் இருக்கிறது என்று கூறினாலும், சமீபகால வல்லுனர்கள் இந்த ஒப்பிட்டுப்பார்க்கும் வழக்கம் அபு ஹனிஃபாவிடம் தான் தோன்றியது என்கின்றனர்.
# கியாஸ்

## சியாக்களின் பார்வையில்

சியக்களை பொருத்தவரை ஒப்பிட்டுப்பார்த்து தீர்ப்பு வழங்குதல் என்பது நடைமுறையில் இல்லை.